rejauldu/bengali-wikipedia huggingface dataset:
জুলফিকার আলী ভুট্টো (৫ জানুয়ারি ১৯২৮-৪ এপ্রিল ১৯৭৯) পাকিস্তানের সাবেক প্রধানমন্ত্রী। ১৯৫৮ সালে তিনি মন্ত্রিসভায় যোগ দেন। পররাষ্ট্রমন্ত্রীর দায়িত্ব পান ১৯৬৩ সালে। আইয়ুব খানের মন্ত্রিসভা ত্যাগ করে ১৯৬৭ সালে নিজে আলাদা দল গঠন করেন যার নাম দেয়া হয় পাকিস্তান পিপলস্‌ পার্টি (পিপিপি)। ১৯৭০ সালে পাকিস্তানের সাধারণ নির্বাচনে তার দল পশ্চিম পাকিস্তানে সংখ্যাগরিষ্ঠতা অর্জন করে। কিন্তু পূর্ব পাকিস্তানের আওয়ামী লীগ সার্বিক সংখ্যাগরিষ্ঠতা অর্জন করা সত্ত্বেও তাদের উপর ক্ষমতা অর্পণে ভুট্টো আপত্তি তুলেন। ১৯৭১ সালের বাংলাদেশের স্বাধীনতা যুদ্ধে পাকিস্তানের পরাজয়ের পর ভুট্টো ইয়াহিয়া খানের স্থলে পাকিস্তানের রাষ্ট্রপতি হন। ১৯৭৩ সালে দেশের সংবিধান পরিবর্তনের মাধ্যমে তিনি পাকিস্তানের প্রধানমন্ত্রীর পদ গ্রহণ করেন। ১৯৭৭ সালে পুনরায় প্রধানমন্ত্রী নির্বাচিত হন। কিন্তু অল্পদিনের মধ্যেই জেনারেল জিয়াউল হক দ্বারা সংঘটিত এক সামরিক অভ্যুত্থানে ক্ষমতাচ্যূত হন। এক ব্যক্তিকে হত্যার ষড়যন্ত্রে জড়িত থাকার অভিযোগে ১৯৭৯ সালে সামরিক আদালত তাকে মৃত্যুদণ্ডে দন্ডিত করে।  তিনি পাকিস্তান পিপলস পার্টির প্রধান ছিলেন। তার মেয়ে বেনজির ভুট্টো পরে পাকিস্তানের প্রধানমন্ত্রী হন।   তথ্যসূত্র    বহিঃসংযোগ   বিষয়শ্রেণী:জুলফিকার আলী ভুট্টো বিষয়শ্রেণী:১৯২৮-এ জন্ম বিষয়শ্রেণী:১৯৭৯-এ মৃত্যু বিষয়শ্রেণী:পাকিস্তানের প্রধানমন্ত্রী বিষয়শ্রেণী:পাকিস্তানি রাজনীতিবিদ বিষয়শ্রেণী:ভুট্টো পরিবার বিষয়শ্রেণী:স্নায়ুযুদ্ধের নেতা বিষয়শ্রেণী:সিন্ধি ব্যক্তি বিষয়শ্রেণী:পাকিস্তানের রাষ্ট্রপতি বিষয়শ্রেণী:পাকিস্তানের জাতীয় পরিষদের স্পিকার বিষয়শ্রেণী:মৃত্যুদণ্ড কার্যকর হওয়া রাষ্ট্রপতি বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী বিষয়শ্রেণী:সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী বিষয়শ্রেণী:বাংলাদেশের স্বাধীনতা যুদ্ধের কারণ ও সূচনালগ্ন বিষয়শ্রেণী:মৃত্যুদণ্ড কার্যকর হওয়া প্রধানমন্ত্রী বিষয়শ্রেণী:পাকিস্তানের স্বরাষ্ট্রমন্ত্রী বিষয়শ্রেণী:পাকিস্তান পিপলস পার্টির রাজনীতিবিদ বিষয়শ্রেণী:পাকিস্তানি গণতন্ত্রকর্মী বিষয়শ্রেণী:পাকিস্তানি বন্দী ও আটক বিষয়শ্রেণী:খুনের দায়ে দোষী সাব্যস্ত পাকিস্তানি বিষয়শ্রেণী:পাকিস্তানি সমাজতন্ত্রী বিষয়শ্রেণী:খুনের দায়ে মৃত্যুদণ্ড কার্যকর হওয়া ব্যক্তি বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী বিষয়শ্রেণী:অভ্যুত্থানে ক্ষমতাচ্যুত নেতা বিষয়শ্রেণী:পাকিস্তানের পররাষ্ট্রমন্ত্রী বিষয়শ্রেণী:হিলাল-ই-পাকিস্তান প্রাপক বিষয়শ্রেণী:পাকিস্তানের প্রতিরক্ষামন্ত্রী
দ্বিতীয় মুতাওয়াক্কিল (  , (১৪১৬ –২৭ সেপ্টেম্বর ১৪৯৭) ১৪৭৯ থেকে ১৪৯৭ খ্রিস্টাব্দ পর্যন্ত মামলুক সালতানাতের অধীনে কায়রোর পঞ্চদশ খলিফা ছিলেন। তার পিতা ইয়াকুব ছিলেন প্রথম মুতাওয়াক্কিলের পুত্র।   জীবন  তার নাম ছিল আবদুল আজিজ ইবনে ইয়াকুব ইবনে মুহাম্মাদ ।দ্বিতীয় মুতাওয়াক্কিলের মাকে বলা হয় হাজি মালিক। তিনি একজন সৈনিকের কন্যা ছিলেন। সাহিত্যের উৎকর্ষ, নীতি-নৈতিকতা ও নম্রতা এবং প্রত্যেকের প্রতি সদয়তার কারণে মুতাওয়াক্কিল ব্যক্তিগত ও জনসাধারণের মধ্যে প্রিয় ছিলেন।  তার চাচা অসুস্থ হয়ে তার কাছে খেলাফতের দরবারের দায়িত্ব অর্পণ করেন। যখন তার চাচা ৮৮৪ হিজরির মুহাররম মাসে মৃত্যু বরণ করেন, তখন তিনি খেলাফতের পূর্ণ দায়িত্বগ্রহণ করেন। ৮৮৫ হিজরিতে ইশপাকের যুবরাজ তুর্কমেনের দিকে একটি অভিযান পরিচালনা করেন। পথিমধ্যে শ্বেতশাহদের রাজ্যের আমিরের সাথে দেখা হয়ে যায়। তারা মামলুকদের পরাজিত করে ইশপাক দখল করেন। এরপর ইউফ্রেটিস নদীর তীরে যুবরাজ নিহত হন। তারপর সুলতান কাইতবে পুনরায় শ্বেতশাহের আমিরাতের সাথে সন্ধি করেন। খলিফা মুসতামসিক তার স্থলাভিষিক্ত হয়েছিলেন।   তথ্যসূত্র      গ্রন্থপঞ্জি       বিষয়শ্রেণী:১৪৯৭-এ মৃত্যু বিষয়শ্রেণী:১৪১৬-এ জন্ম বিষয়শ্রেণী:কায়রোর আব্বাসীয় খলিফা বিষয়শ্রেণী:১৫শ শতাব্দীর আব্বাসীয় খলিফা
থাম্ব|এলদাগিযের তামা'র দিরহাম। আজারবাইজানের ইতিহাসের জাদুঘর, বাকু  শাআমস আল-দিন ইলদেনিয, এলদিগুয অথবা  শামসেদ্দিন এলদেনিয (, মৃত্যুঃ ১১৭৫- ১১৭৬ খ্রিষ্টাব্দ) সেলজুক্ব সম্রাজ্যের একজন আতাবেগ ছিলেন পাশাপাশি এলদিগুযিদস (আহারবাইজানের আতাবেগ) রাজ বংশের প্রতিষ্ঠাতা ছিলেন, যা ককেসিয়ান আলবেনিয়া, ইরানি আজারবাইজান এবং বেশিরভাগ উত্তর-পশ্চিমা পার্সিয়ানদের ১২তম শতকের শেষ অর্ধেক থেকে ১৩ শতকের প্রাথমিক দশক পর্যন্ত  প্রভাব বিস্তার করে।   তিনি জন্মসূত্রে ছিলেন একজন কিপছাক। সেলজুক্ব সুলতান প্রথম মেহদির সাবেক উজির- কামাল দিন-আল সিমিরুমির ফ্রিডম্যান ছিলেন এবং পরে সুলতান মাস'উদ এর শাসনামলে (১১৩৪-১১৫২) তিনি আরানের সচিব পদে উপনীত হন। সেলজুক্ব রাজ্যে তিনি ছিলেন সবচেয়ে শক্তিশালী সীমান্তবর্তী আমির, তিনি পাশ্ববর্তী জর্জিয়া রাজ্যের ঘন ঘন আক্রমণকে প্রতিহত করার জন্য বিরাট সেনাবাহিনীর সাহায্য লাভ করেন। এর ফলে ১১৪৬ সালে তিনি নিজেকে আজারবাইজানের স্বাধীন শাসক হিসেবে ঘোষণা করেন। তিনি দ্বিতীয় সুলতান তঘরুল (১১৩২-১১৩৩; মাসুদের ভাই এবং পূর্বপুরুষ)  এর বিধবা স্ত্রী-কে বিয়ে করেন যিনি তাকে উক্ত রাজবংশীয় বিবাদে ( ১১৫২ সালে যা মাসুদের মৃত্যুর কারণ হয়ে দাঁড়ায়) হস্তক্ষেপের ব্যপারে অনুমতি দেয়। তিনি সফলতা লাভ করেন, ১১৬০ সালে, সুলায়মান শাহ এর পদচ্যুতি ঘটিয়ে তিনি তার সৎ পুত্র আরস্লান বি. তঘরুল (১১৬০-১১৭৫) কে সুলতান পদে উপবিষ্ট করেন। আতাবেক এর খেতাব লাভ করে,  ইলদেনিয তখন সুলতানের প্রশাসকের প্রধান রক্ষাকর্তায় উপনীত হন।     পরে ইলদেনিয তার পুত্র পালোয়ান এবং ইনাঞ্চ এর কন্যার বিয়ের ব্যবস্থা করেন। ইনাঞ্চ ছিলেন রে এর আমির। এই বিবাহ'র কারণ হলো উক্ত শক্তিশালী রাজবংশের বশ্যতা স্বীকার করা। পরবর্তীতে, ইনাঞ্চ ফার্স এবং ক্বাযভিনের আমিরদের সাথে মিত্রতা করেন এবং আরস্লানের ভাই মুহাম্মাদকে তার পক্ষ ত্যাগ করানোর চেষ্টা করেন। ইলদেনিয দলত্যাগীদের সাথে যুদ্ধ ময়দানে সাক্ষাৎ করেন এবং জয় লাভ করেন, কিন্তু ইনাঞ্চ রে-তে পালিয়ে যান। ইলদেনিয পরে ইসাফান এ যায় এবং ফার্স, যাঙ্গি এর আতাবেককে বশ্যতা স্বীকারের জন্য বাধ্য করেন। শীঘ্রই তিনি ১১৬২ সালে ডিভিন শহরকে জর্জিয়ান আক্রমণ থেকে উদ্ধারের জন্য উত্তরে যাত্রা শুরু করেন। ইলদেনিযের নেতৃত্বে মুসলিম শাসকরা জর্জিয়ান রাজা তৃতীয় জর্জকে হারিয়ে দেন এবং তার দেশে ফিরে যেতে বাধ্য করে। হামাদানে ফিরে, তিনি আরেকটি আক্রমণ প্রতিহত করার চেষ্টা চালান- সেই আক্রমণটি খোয়ারেযমিয়ানস কর্তৃক পরিচালিত হয় যিনি খোরাসানকে বিস্তৃত করার পরিকল্পনা করেন। খোয়ারেজমিয়ানস সরাসরি মোকাবিলা পরিহার করেন এবং ইলদেনিয বাহিনীকে হটিয়ে দেয়। তাদের বন্ধু ইনাঞ্চকে, ইলদেনিযের আবেদনের প্রেক্ষিতে ১১৬৯ সালে হত্যা করা হয়। খোয়ারেযমশাহ ১১৭২ এ মারা যান।     তার মৃত্যুতে ১১৭৫-১১৭৬ সালের দিকে, ইলদেনিয তর্কসাপেক্ষে, সেলজুক্ব সম্রাজ্যের অনেক অংশের দে ফেক্তো মাস্টারে পরিণত হন। হামাদানের একটি মাদ্রাসায় তাকে সমাহিত করা হয় যা তিনি নিজে প্রতিষ্ঠা করেছিলেন।     তথ্যসূত্র      বিষয়শ্রেণী:১১৭৫-এ মৃত্যু বিষয়শ্রেণী:১১৭৬-এ মৃত্যু বিষয়শ্রেণী:তুর্ক শাসক
'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দান () (১৩৭৯-১৪৪৯) তিব্বতের 'ব্রাস-স্পুংস বৌদ্ধবিহার নামক দ্গে-লুগ্স বৌদ্ধ ধর্মসম্প্রদায়ের অন্যতম প্রধান বৌদ্ধবিহারের প্রতিষ্ঠাতা ছিলেন।   জন্ম ও শিক্ষা  'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দান ১৩৭৯ খ্রিষ্টাব্দে তিব্বতের ব্সাম-য়াস () অঞ্চলে জন্মগ্রহণ করেন। তার পিতার নাম ছিল দ্গে-ব্স্ন্যেন ()। তিনি র্ত্সে-থাং () বৌদ্ধবিহারে দীক্ষালাভ করেন। তিনি গ্সাং-ফু () বৌদ্ধবিহারে তিনি গ্ন্যাল-র্গোদ-রিন-ছেন-ব্সাম-'গ্রুব () ও ল্দান-মা-দ্কোন-ম্ছোগ-সেং-গে () নামক দুই ভিক্ষুর নিকট প্রজ্ঞাপারমিতা সম্বন্ধে এবং ত্সোং-খা-পা-ব্লো-ব্জাং-গ্রাগ্স-পা () নামক দ্গে-লুগ্স ধর্মসম্প্রদায়ের প্রতিষ্ঠাতার নিকট লাম-রিম-ছেন-মো এবং স্ঙ্গাগ্স-রিম-ছেন-মো সম্বন্ধে শিক্ষালাভ করেন। ত্সোং-খা-পা-ব্লো-ব্জাং-গ্রাগ্স-পা তাকে ভিক্ষুর শপথও প্রদান করেন।   অবদান  'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দান ১৪১৬ খ্রিষ্টাব্দে 'ব্রাস-স্পুংস বৌদ্ধবিহার প্রতিষ্ঠা করেন। তার আমলেই এই বিহারে স্গো-মাং (), ব্লো-গ্সাল-গ্লিং (), ব্দে-দ্ব্যাংস (), শাগ-স্কোর (), থোস-ব্সাম-গ্লিং (), 'দুল-বা () এবং স্ঙ্গাগ্স-পা () নামক সাতটি বিখ্যাত মহাবিদ্যালয় স্থাপিত হয়। তিনি ত্সোং-খা-পা'ই-গ্সাং-বা'ই-র্নাম-থার () নামক ত্সোং-খা-পা-ব্লো-ব্জাং-গ্রাগ্স-পার জীবনী গ্রন্থ রচনা করেন।    তথ্যসূত্র   বিষয়শ্রেণী:১৩৭৯-এ জন্ম বিষয়শ্রেণী:১৪৪৯-এ মৃত্যু বিষয়শ্রেণী:গেলুগ
ফুটবল ক্লাব তামবভ (, এছাড়াও এফসি তামবভ নামে পরিচিত) হচ্ছে তামবভ ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ২০১৩ সালে প্রতিষ্ঠিত হয়েছে। এফসি তামবভ তাদের সকল হোম ম্যাচ তামবভের মর্ডোভিয়া এরিনায় খেলে থাকে; যার ধারণক্ষমতা হচ্ছে ৮,০০০। বর্তমানে এই ক্লাবের ম্যানেজারের দায়িত্ব পালন করছেন সার্গিয় পের্ভুশিন এবং সভাপতির দায়িত্ব পালন করছেন জর্জি ইয়ারৎসেভ। রুশ আক্রমণভাগের খেলোয়াড় খাসান মামতভ এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, এফসি তামবভ এপর্যন্ত ২টি শিরোপা জয়লাভ করেছে; যার মধ্যে ১টি রুশ জাতীয় ফুটবল লীগ এবং ১টি রুশ পেশাদার ফুটবল লীগ শিরোপা রয়েছে।  অর্জন রুশ ফুটবল জাতীয় লীগ  চ্যাম্পিয়ন: ২০১৮–১৯  রুশ পেশাদার ফুটবল লীগ  চ্যাম্পিয়ন: ২০১৫–১৬  তথ্যসূত্র  বহিঃসংযোগ      বিষয়শ্রেণী:ফুটবল ক্লাব তামবভ বিষয়শ্রেণী:রুশ প্রিমিয়ার লিগের ক্লাব বিষয়শ্রেণী:রাশিয়ার ফুটবল ক্লাব বিষয়শ্রেণী:২০১৩-এ রাশিয়ায় প্রতিষ্ঠিত বিষয়শ্রেণী:২০১৩-এ প্রতিষ্ঠিত ফুটবল ক্লাব
অদিতি রাও হায়দারী ভারতের একজন চলচ্চিত্র অভিনেত্রী। ২০০৬ সালের মালয়ালম ভাষার চলচ্চিত্র 'প্রজাপতি' দ্বারা অদিতির চলচ্চিত্র জীবন শুরু হয়।  অদিতি ২০১১ সালে মুক্তি পাওয়া হিন্দি সিনেমা 'ইয়ে সালি যিন্দেগি'তে অভিনয় করে প্রশংসিত হন এবং 'স্ক্রিন এ্যাওয়ার্ড ফর বেস্ট সাপোর্টইং এ্যাক্ট্রেস' জেতেন। ২০১১ সালেই রণবীর কাপুর এর সঙ্গে অভিনীত চলচ্চিত্র 'রকস্টার' মুক্তি পায়। ২০১৮ সালের চলচ্চিত্র 'পদ্মাবত' তে তিনি মেহেরুন্নেসা চরিত্রে অভিনয় করেন।   পূর্ব জীবন  অদিতি ১৯৮৫ সালে হায়দ্রাবাদে এক তেলুগু পরিবারে জন্ম নেন।   আরও দেখুন   ভারতীয় চলচ্চিত্র অভিনেত্রীদের তালিকা   তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৮৫-এ জন্ম বিষয়শ্রেণী:ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:ভরতনাট্যম নৃত্যশিল্পী বিষয়শ্রেণী:হায়দ্রাবাদ, ভারতের অভিনেত্রী বিষয়শ্রেণী:হায়দ্রাবাদ, ভারতের সঙ্গীতশিল্পী বিষয়শ্রেণী:শ্রেষ্ঠ পার্শ্ব অভিনেত্রী বিভাগে আইফা পুরস্কার বিজয়ী বিষয়শ্রেণী:শ্রেষ্ঠ পার্শ্ব অভিনেত্রী বিভাগে স্ক্রিন পুরস্কার বিজয়ী বিষয়শ্রেণী:২১শ শতাব্দীর ভারতীয় সঙ্গীতশিল্পী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:২১শ শতাব্দীর ভারতীয় নৃত্যশিল্পী বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী বিষয়শ্রেণী:মারাঠি চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:তেলুগু চলচ্চিত্র অভিনেত্রী
দ্য চেইনস্মোকারস একটি আমেরিকান  ডিজে/প্রোডাকশন ড্যুও যা অ্যান্ড্রু ট্যাগার্ট  এবং এলেক্স পল দ্বারা গঠিত। দ্য চেইনস্মোকারস ইডিএম-পপ ড্যুও ২০১৪ সালে প্রথম "#সেলফি" গানটির দ্বারা তারা বিরাট সাফল্য অর্জন করে, যেটি বিশ্বের বিভিন্ন দেশে সেরা ২০ তালিকায় উঠে এসেছিল। তারা তাদের আত্মপ্রকাশকারী ছোট অ্যালবাম,বুকে প্রকাশ করে ২০১৫ সালের অক্টবরে যার মধ্যে "রোজেজ" এককটি উল্লেখ্য করে, যেটি আমেরিকায় সর্বোচ্চ ১০টি গানের তালিকায় স্থান পায় বিলবোর্ড হট ১০০। "ডোন্ট লেট মি ডাউন" সেখানে তাদের প্রথম সেরা ৫ম একক স্থান পায় এবং তারা গ্রামি এওয়ার্ড পেয়ে যায় সেরা ড্যান্স রেকর্ডিংয়ের জন্য ৫৯তম এওয়ার্ড অনুষ্ঠানে, যখন "ক্লোসার" তাদের প্রথম কোন গান যা তালিকার প্রথমে স্থান পায়। এছাড়াও তারা একটি আমেরিকান মিউজিক এওয়ার্ড এবং আরো ৫ টি আই হার্ট রেডিও মিউজিক এওয়ার্ডস গ্রহণ কর। এই ড্যুওর দ্বিতীয় ছোট অ্যালবাম কোলাজ ২০১৬ সালের নভেম্বরে,২০১৭ সালের এপ্রিল মাসে তারা অবারও তাদের প্রথম আত্বপ্রকাশকারী অ্যালবামমেমরিস...ডু নট ওপেন দ্বারা সফলতা পেয়ে যায়।  সদস্যগণ এলেক্স পল আলেক্সান্দার "এলেক্স" পল  এ জন্মগ্রহণ করেন। তিনি দ্য চেইনস্মোকারস এর একজন সদস্য। বিলবোর্ড ম্যাগাজিন অনুসারে, নিউ ইয়র্কের ওয়েস্টচেস্টার কাউন্টিতে বড় হয়ে ওঠেন । এন্ড্রু ট্যাগার্ট এন্ড্রু "ড্রু" ট্যাগার্ট  এ জন্মগ্রহণ করেন, ফ্রিপোর্টে বড় হয়ে ওঠেন। তিনি দ্য চেইন স্মোকারস এর একজন প্রযোজক। তার মা একজন শিক্ষিকা এবং তার বাবা একজন প্রস্থেটিকস। তিনি ১৫ বছর বয়সে আর্জেন্টিনাতে থাকাকালে ইলেকট্রনিক ডান্স মিউজিকের সাথে পরিচিত হন।  ডিস্কোগ্রাফি   মেমরিস...ডু নট ওপেন  রেফারেন্স  বহিঃসংযোগ     বিষয়শ্রেণী:মার্কিন ডিজে বিষয়শ্রেণী:ইলেকট্রনিক ডান্স মিউজিক ডিজে বিষয়শ্রেণী:ডান্স ও ইলেকট্রনিক সঙ্গীতে গ্র্যামি পুরস্কার বিজয়ী বিষয়শ্রেণী:মার্কিন ইলেকট্রনিক ডান্স মিউজিক দল বিষয়শ্রেণী:ইলেকট্রো হাউজ সঙ্গীতজ্ঞ বিষয়শ্রেণী:ফিউচার ব্যাস সঙ্গীতজ্ঞ বিষয়শ্রেণী:প্রোগ্রেসিভ হাউজ সঙ্গীতজ্ঞ বিষয়শ্রেণী:সিরিয়াস এক্সএম রেডিওর অনুষ্ঠান বিষয়শ্রেণী:রিমিক্সার বিষয়শ্রেণী:ক্লাব ডিজে বিষয়শ্রেণী:ইলেকট্রনিক ডান্স মিউজিক জুটি
ডেইলি স্টার বলতে বুঝাতে পারে:   যুক্তরাষ্ট্র    অ্যারিজোনা ডেইলি স্টার, অ্যারিজোনার টুকসন থেকে প্রকাশিত হয়  সিনসিনাটি ডেইলি স্টার (১৮৭২-১৮৮০), যা স্পিরিচ অফ দ্য টাইমসের সাথে একীভূত হয়ে সিনহিনটি টাইমস-স্টার গঠন করে, ওহাইও  ফ্রেডেরিক্সবার্গ ডেইলি স্টার, ফ্রেডেরিক্সবার্গ, ভার্জিনিয়া, দ্য ফ্রি ল্যান্স-স্টারের পূর্বসূরী  ডেইলি স্টার (লুইসিয়ানা), হ্যামন্ড, লুইসিয়ানা  দ্য ডেইলি স্টার (ওয়ানন্টা), ওয়ানন্টা, নিউ ইয়র্ক  দ্য ডেইলি স্টার-জার্নাল, ওয়ারেনসবার্গ, মিসৌরি  দ্য ম্যারিয়ন স্টার, পূর্ব নাম দ্য ম্যারিয়ন ডেইলি স্টার, ম্যারিয়ন, ওহাইও  মিনিয়াপলিস ডেইলি স্টার (১৯২০–১৯৩৯), স্টার ট্রিবিউনের পূর্বসূরী, মিনেসোটা, মিনেপোলিস   কানাডা    দ্য মন্ট্রিল ডেইলি স্টার, মন্ট্রিল স্টারের পূর্ব নাম, মন্ট্রিল, কেবেক  রেজিনা ডেইলি স্টার, লিডার-পোস্টের পূর্বসূরি, রেজিনা, সাসকাচোয়ান  টরন্টো ডেইলি স্টার, টরন্টো স্টারের  পূর্ব নাম, টরন্টো, অন্টারিও   অন্যত্র    দ্য ডেইলি স্টার (বাংলাদেশ), একটি বাংলাদেশী ইংরেজি ব্রডশিট পত্রিকা  দ্য ডেইলি স্টার (লেবানন), লেবানন থেকে প্রকাশিত ইংরেজি ভাষার সংবাদপত্র  ডেইলি স্টার (যুক্তরাজ্য), একটি ব্রিটিশ ট্যাবলয়েড সংবাদপত্র  আইরিশ ডেইলি স্টার, একটি আইরিশ ট্যাবলয়েড সংবাদপত্র   কাল্পনিক    ডেইলি স্টার (ডিসি কমিক), ১৯৩৮  থেকে ১৯৮৬ পর্যন্ত প্রকাশিত সুপারম্যানের গল্পগুলিতে থাকা কাল্পলিক সংবাদপত্র   আরও দেখুন    স্টার (সংবাদপত্র), বিভিন্ন পত্রিকার নাম
আয়েজ উদ্দিন আহমেদ একজন বাংলাদেশি মুক্তিযোদ্ধা ছিলেন। মুক্তিযুদ্ধে অবদানের জন্য তাকে বীর প্রতীক সম্মাননা প্রদান করা হয়েছিল।   জীবনী  আয়েজ উদ্দিন আহমেদ ১৯৫১ সালে তদানীন্তন পূর্ব পাকিস্তান রাইফেলসে যোগদান করেন। স্বাধীনতা ঘোষণার পর তিনি মুক্তিযুদ্ধে অংশগ্রহণ করার সিদ্ধান্ত গ্রহণ করেন। তিনি তখন চট্টগ্রামের হালিশহরে কর্মরত ছিলেন। তিনি ৩ ইঞ্চি মর্টারের সাহায্যে ১৯৭১ সালের ২৬ মার্চ পাকিস্তানি যুদ্ধ জাহাজের আক্রমণের বিরুদ্ধে প্রতিরোধ গড়ে তুলেছিলেন।  করেরহাটের পতনের পর মুক্তিযোদ্ধারা শুভপুর সেতুর দক্ষিণ অংশ থেকে উত্তর অংশে অবস্থান নেন। তারপর, তারা পুনরায় আক্রমণ করার সিদ্ধান্ত গ্রহণ করেন। ১৯৭১ সালের ১২ মে শুভপুরের যুদ্ধে তিনি আহত হন।  এরপর, আয়েজ উদ্দিন আহমেদ চিকিৎসা গ্রহণের জন্য ভারত গমন করেন। সেপ্টেম্বর মাসে তিনি পুনরায় রণক্ষেত্রে যোগদান করেন। তারপর, তিনি উৎমা বিওপিসহ আরো অন্যান্য স্থানে যুদ্ধ করেন।  মুক্তিযুদ্ধে অবদানের জন্য তাকে বীর প্রতীক সম্মাননা প্রদান করে বাংলাদেশ সরকার। তিনি ১৯৮৪ সালে তার চাকরি থেকে অবসর গ্রহণ করেন।  আয়েজ উদ্দিন আহমেদ ২০১৯ সালের ২১ অক্টোবর মৃত্যুবরণ করেন।   তথ্যসূত্র   বিষয়শ্রেণী:২০১৯-এ মৃত্যু বিষয়শ্রেণী:বীর প্রতীক বিষয়শ্রেণী:বাকেরগঞ্জ উপজেলার ব্যক্তি বিষয়শ্রেণী:বাংলাদেশের মুক্তিযোদ্ধা বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:মুক্তিবাহিনীর কর্মকর্তা বিষয়শ্রেণী:বরিশাল জেলার সামরিক ব্যক্তি
ইভা কাইলি (; জন্ম ২৬ অক্টোবর ১৯৭৮) একজন গ্রিক রাজনীতিবিদ যিনি ২০১৪ সাল থেকে ইউরোপীয় পার্লামেন্টের (এমইপি) সদস্য হিসেবে দায়িত্ব পালন করছেন। তিনি ২০২২ সালের জানুয়ারি থেকে ইউরোপীয় পার্লামেন্টের চৌদ্দ ভাইস প্রেসিডেন্টের একজন হিসেবে দায়িত্ব পালন করেন, যতক্ষণ না তাকে গ্রেপ্তার করা হয়েছিল এবং ২০২২ সালের ডিসেম্বর মাসে দুর্নীতির অভিযোগে অভিযুক্ত করা হয়েছিল।  কাইলি হলেন হেলেনিক পার্লামেন্টের প্রাক্তন সদস্য এবং গ্রীক টেলিভিশন চ্যানেল এমইজিএ চ্যানেলের প্রাক্তন টেলিভিশন সংবাদ উপস্থাপিকা।   ব্যক্তিগত জীবন  কাইলি ও তার সঙ্গী একজন সংসদীয় সহকারী ফ্রান্সেস্কো জর্জি ২০২১ সালে একটি কন্যার জন্ম দিয়েছিল।   তথ্যসূত্র    বহিঃসংযোগ        ইউরোপীয় সংসদ সদস্যদের ডাটাবেসে ইভা কাইলির ব্যক্তিগত প্রোফাইল  এসঅ্যান্ডডি সংসদীয় গোষ্ঠীর ওয়েবসাইটে সদস্য প্রোফাইল   বিষয়শ্রেণী:নারী টেলিভিশন সাংবাদিক বিষয়শ্রেণী:জীবিত ব্যক্তি বিষয়শ্রেণী:১৯৭৮-এ জন্ম বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ বিষয়শ্রেণী:গ্রিক ভাষার লেখা থাকা নিবন্ধ বিষয়শ্রেণী:২০শ শতাব্দীর গ্রিক নারী বিষয়শ্রেণী:থেসালোনিকির রাজনীতিবিদ বিষয়শ্রেণী:গ্রিক টেলিভিশন উপস্থাপক বিষয়শ্রেণী:গ্রিক টেলিভিশন সাংবাদিক বিষয়শ্রেণী:গ্রিক নারী সাংবাদিক বিষয়শ্রেণী:গ্রিক নারী টেলিভিশন উপস্থাপক বিষয়শ্রেণী:থেসালোনিকির অ্যারিস্টটল বিশ্ববিদ্যালয়ের প্রাক্তন শিক্ষার্থী বিষয়শ্রেণী:পাইরেয়াস বিশ্ববিদ্যালয়ের প্রাক্তন শিক্ষার্থী
হনসি () ভারতের হরিয়ানা রাজ্যের হিসার জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২০৭ মিটার (৬৭৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে হনসি শহরের জনসংখ্যা হল ৭৫,৭৩০ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে হনসি এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর
thumb|right|পাপারাৎসির মূর্তি, ব্রাতিস্লাভা, স্লোভাকিয়া  পাপারাৎসি () যা পাপারাজ্জি নামেও পরিচিত। এটি মূলত একটি বহুবাচক শব্দ, যা এসেছে একবাচক ইতালীয় শব্দ paparazzo থেকে।। শব্দটি দ্বারা এমন সব আলোকচিত্রীদের বোঝানো হয়, যারা নির্দিষ্ট কোনো মঞ্চ বা অনুষ্ঠান ছাড়া তারকাদের অসচেতন ও ব্যক্তিগত মুহুর্তের ছবি তোলেন। তারা এমন সময় ছবি তোলেন যখন, তারকারা চান না এই ছবিগুলো কেউ তুলুক বা বাইরের জীবনে প্রকাশ হোক। যেমন: তারা যখন দোকানে বা মার্কেটে যান, কোনো রেস্তোরাঁয় খাওয়া-দাওয়া করেন, বা সমুদ্রসৈকতে অবকাশযাপন করেন ইত্যাদি। এটি কোনো সংবাদমাধ্যমের নিজস্ব আলোকচিত্র গ্রহণের স্থান নয়, যেমনটা হয়ে থাকে কোনো প্রেস কনফারেন্স, বা লাল গালিচা সংম্বর্ধনার ক্ষেত্রে। সেক্ষেত্রে তারকারাও চান যে, তাদের ছবি সেখানে তোলা হোক।  পাপারাৎসিরা সচারচর স্বাধীন কর্মজীবি, এবং তারা মূলধারার গণমাধ্যমের সাথে সংশ্লিষ্ট নন।Is Everyone a Journalist? , Tony Sonenshine, American Journalism Review, October 1997. কিন্তু তারা যেহেতু তারকাদের নিয়ে কাজ করেন, এবং একই কাজটি করে তারকা সংশ্লিষ্ট ম্যাগাজিন ও পত্রিকাগুলোও, তাই মাঝে মাঝে পাপারাৎসিদের সাথে তাদের পার্থক্য করা দুষ্কর হয়ে পড়ে।  মূল্য  পাপারাজ্জিরা তাদের ছবি বিভিন্ন টিভি চ্যানেল ও মিডিয়া হাউসের কাছে বিক্রি করেন। কখনো কখনো একটি ছবি বিক্রি করেই অত্যন্ত উচ্চমূল্য পাওয়া যায়। বেশ কিছু ছবি উচ্চমূল্যে বিক্রি হয়েছে, যেমন প্রিন্সেস ডায়ানার বিভিন্ন ছবি, ঐশ্বরিয়া রাই বচ্চনের কোলে আরাধ্যর প্রথম ছবি, শাহরুখ খানের ছোট ছেলে আব্রাম, রণবীর কাপুর ও ক্যাটরিনা কাইফের অবকাশ যাপনের ছবি।পাপারাজ্জিদের নিয়ে আতঙ্ক বলিউডে, প্রথম আলো, ২৭ অক্টোবর ২০১৯   তথ্যসূত্র    বহিঃসংযোগ   বিষয়শ্রেণী:সাংবাদিকতা বিষয়শ্রেণী:আলোকচিত্র সাংবাদিকতা বিষয়শ্রেণী:সাংবাদিকতা নৈতিকতা বিষয়শ্রেণী:সাংবাদিকতার সমালোচনা বিষয়শ্রেণী:সেলিব্রেটি বিষয়শ্রেণী:ইতালীয় শব্দ এবং বাক্যাংশ বিষয়শ্রেণী:সাংবাদিকতার নৈতিকতা বিষয়শ্রেণী:১৯৬০-এর দশকের নতুন শব্দ
হেমিলিউকা ইলেক্ট্রা  বা ইলেক্ট্রা বাকমোথ হল স্যাটারনিডাই পরিবারের মথের একটি প্রজাতি। এটি মধ্য আমেরিকা এবং উত্তর আমেরিকায় পাওয়া যায়।  ডব্লিউ. জি. রাইট ১৮৮৪ সালে এর বর্ণনা দেন।  হেমিলিউকা ইলেক্ট্রার জন্য MONA বা Hodges নম্বর হল 7736।   উপপ্রজাতি    হেমিলিউকা ইলেকট্রা ক্লিও বার্নস অ্যান্ড ম্যাকডানফ, ১৯১৮  হেমিলিউকা ইলেকট্রা ইলেক্ট্রা ডব্লিউজি রাইট, ১৮৮৪  হেমিলিউকা ইলেকট্রা মজাভেন্সিস তুস্কেস এবং ম্যাক এলফ্রেশ, ১৯৯৫   তথ্যসূত্র
সারিয়াকান্দি পৌরসভা বাংলাদেশের রাজশাহী বিভাগের বগুড়া জেলার সারিয়াকান্দি উপজেলার অন্তর্গত 'গ' শ্রেণির একটি পৌরসভা।   অবস্থান ও সীমানা   প্রশাসনিক এলাকা	 ওয়ার্ডঃ ০৯ টি মৌজাঃ   আয়তন ও জনসংখ্যা  মোট আয়তনঃ ৩.৫৭ বর্গ কি.মি. মোট জনসংখ্যাঃ ১৮,৫৪৩ জন   শিক্ষার হার ও শিক্ষা প্রতিষ্ঠান  শিক্ষার হারঃ  ৫০.৫% শিক্ষা প্রতিষ্ঠানঃ সরকারি উচ্চ বিদ্যালয় - ১টি পাইলট বালিকা বিদ্যালয় - ১টি   জনপ্রতিনিধি  বর্তমান মেয়রঃ মো: মতিউর রহমান   আরও দেখুন  সারিয়াকান্দি উপজেলা বগুড়া জেলা রাজশাহী বিভাগ   তথ্যসূত্র   বিষয়শ্রেণী:বগুড়া জেলার পৌরসভা
গ্রাস বব(বৈজ্ঞানিক নাম: Suada swerga (de Nicéville)) 'হেসপারিডি' (Hespaeriidae) বা স্কিপারস (Skippers) গোত্র ও  'হেসপারিনি' (Hesperiinae) উপ-গোত্রের অন্তর্ভুক্ত ছোট আকৃতির প্রজাতি।  আকার  গ্রাস বব এর প্রসারিত অবস্থায় ডানার আকার ৩২-৩৬ মিলিমিটার দৈর্ঘ্যের হয়।  উপপ্রজাতি  ভারতে প্রাপ্ত গ্রাস বব এর উপপ্রজাতি হল-  Suada swerga swerga de Niceville, [1884]  Suada swerga triplex (Plötz, 1884)  বিস্তার  এরা ভারত এর (সিকিম থেকে অরুণাচল প্রদেশ, মেঘালয়), মায়ানমার এর বিভিন্ন অঞ্চলে এদের পাওয়া যায়।   তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:১৮৯৫-এ বর্ণিত প্রজাপতি বিষয়শ্রেণী:মালয়েশিয়ার প্রজাপতি
আকরাম খুজাম () আল জাজিরা চ্যানেলের সাবেক মস্কো ব্যুরো প্রধান ছিলেন। তিনি ২০০৫ সালের সেপ্টেম্বরের শেষদিকে বিতর্কিত মন্তব্যের কারণে আম্রো আবদেল-হামিদকে তার স্থলাভিসিক্ত না করা পর্যন্ত ৯ বছর তিনি মস্কোতে ব্যুরো চিফ হিসাবে দায়িত্ব পালন করেছেন।   মুসলিম বিরোধী বক্তব্য  আকরাম খুজাম ২০০৪ সালে রাশিয়ার মুসলিম সম্প্রদায়ের বিরুদ্ধে মুসলিমবিরোধী বক্তব্য দিয়ে ক্ষোভ প্রকাশ করেছিলেন। তিনি একটি রাশিয়ান টিভি চ্যানেলে ঘোষণা করেছিলেন যে ইসলাম সন্ত্রাসবাদের প্রচার করে এবং কুরআন সহিংসতা প্ররোচিত করে এবং তিনি বলেছিলেন যে, তিনজন মুসলিম খলিফা অভ্যন্তরীণ সন্ত্রাসী সংঘর্ষে নিহত হয়েছিল। রাশিয়ার ইসলামিক কমিটির প্রধান জনাব গেইদার ঝিমাল আল জাজিরাকে বলেছিলেন মিঃ খুজামকে বরখাস্ত করতে। Aljazeera Moscow Chief Fired , Kommersant, September 20, 2005 আল জাজিরা ২০০৫ সালের সেপ্টেম্বরে আকরাম খুজামের প্রতিস্থাপনের সময় বলেছিল যে, এটি ইসলামী কমিটির উত্থাপিত অভিযোগের সাথে সম্পর্কিত নয় এবং মিঃ খুজামের বক্তব্যের সাথে সম্পর্কিত নয়।   মস্কো ব্যুরো চিফের প্রতিস্থাপন  ২০ শে সেপ্টেম্বর ২০০৫-এ সংবাদটি ছড়িয়ে পড়ে যে আকরাম খুজামকে আলজাজির মস্কো ব্যুরো চিফের পদ থেকে সরানো হচ্ছে। প্রাথমিক প্রতিবেদনগুলি ভুলভাবে ইঙ্গিত দিয়েছে যে মিঃ খুজামকে বরখাস্ত করা হয়েছে তবে আরবি সাইট আখবারুনা নিশ্চিত করেছেন যে মিঃ খুজামকে সবেমাত্র অন্য একটি পদে পদায়ন করা হয়েছে। دماء جديدة في (الجزيرة) Akhbaruna, September 20, 2005 - an Arab language Russian news site that addresses human rights issues.   তথ্যসূত্র    বহিঃসংযোগ    আকরাম খুজাম ও আল জাজিরা - অভ্যন্তরের গল্প  আকরাম খুজামের পরিবর্তে আল-আরবিয়ার প্রাক্তন সংবাদদাতা পেলেন  বিষয়শ্রেণী:জীবিত ব্যক্তি বিষয়শ্রেণী:টিভি সাংবাদিক বিষয়শ্রেণী:অপর্যালোচিত অনুবাদসহ পাতা বিষয়শ্রেণী:টেলিভিশন সাংবাদিক বিষয়শ্রেণী:আল জাজিরার ব্যক্তি
রাধিকা মেনন একজন ভারতীয় মহিলা মার্চেন্ট নেভি অফিসার। তিনি বর্তমানে ইন্ডিয়ান মার্চেন্ট নেভির ক্যাপ্টেন হিসেবে দায়িত্ব পালন করছেন। তিনি ভারতীয় মার্চেন্ট নেভির প্রথম মহিলা ক্যাপ্টেন যিনি তেল পণ্য ট্যাঙ্কার "সুবর্ণ স্বরাজ্য" র নেতৃত্ব দিয়েছিলেন। রাধিকা প্রথম মহিলা যিনি সমুদ্রে ব্যতিক্রমী সাহসিকতার জন্য ২০১৬ সালে আই এম ও পুরস্কার পেয়েছিলেন। ২০১৫ সালের জুন মাসে এক সপ্তাহ ধরে নৌকায় আটকে থাকা সাত জেলেকে তিনি উদ্ধার করেন। সফলভাবে এই উদ্ধার অভিযান পরিচালনার জন্য তিনি সুপরিচিত।   জীবনের প্রারম্ভিক সময়  তিনি কেরালার কোদুঙ্গাল্লুরে জন্মগ্রহণ করেন ও বড় হয়ে ওঠেন। তিনি কোচির অল ইন্ডিয়া মেরিন কলেজ থেকে একটি রেডিও সম্পর্কিত শিক্ষাক্রম সম্পন্ন করেন। এরপর প্রাথমিকভাবে শিপিং কর্পোরেশন অফ ইন্ডিয়াতে একজন রেডিও অফিসার হিসেবে তার কর্মজীবন শুরু করেন।   কর্মজীবন  শিপিং কর্পোরেশন অফ ইন্ডিয়াতে কিছুদিন কাজ করার পর, তিনি ভারতীয় নৌবাহিনীর একজন বিশিষ্ট সামরিক শিক্ষানবিস হন। ২০১২ সালে, তিনি ভারতীয় মার্চেন্ট নেভির ক্যাপ্টেন নিযুক্ত হন এবং ভারতীয় মার্চেন্ট নেভির প্রথম মহিলা ক্যাপ্টেন হন। একই বছরে, তিনি ২১,৮২৭ টন তেল ট্যাঙ্কার "সুবর্ণ স্বরাজ্য" -এর ক্যাপ্টেন হিসেবে দায়িত্ব গ্রহণ করেন।  ২০১৫ সালের জুন মাসে বঙ্গোপসাগরে ডুবে যাওয়া একটি নৌকায় আটকা পড়া সাত জেলেকে তিনি উদ্ধার করেন।  এই অত্যন্ত সাহসী উদ্ধার অভিযানের জন্য তাঁকে  ২০১৬ সালের নভেম্বর মাসে আন্তর্জাতিক সমুদ্র সংস্থার পুরস্কারে ভূষিত করা হয়। বঙ্গোপসাগরে সমুদ্র ঝড়ের ফলে নৌকার নোঙর ভেঙে যায়।নৌকাটির ইঞ্জিন বিকল হয়ে পড়ে।বঙ্গোপসাগরে ডুবে যাওয়া নৌকাতে সাতজন জেলে আটকে পড়েছিল। তাঁদের কে উদ্ধার করার জন্য তিনি সাহসী অভিযান করেছিলেন।  ভারত সরকার তার জাতীয় কর্তব্যের স্বীকৃতিস্বরূপ তাঁকে প্রাসঙ্গিক পুরস্কারের জন্য মনোনীত করেন এবং ফলতঃ উল্লেখযোগ্যভাবে আই এম ও সাহসিকতা পুরস্কার প্রাপ্ত প্রথম মহিলা হিসেবেও তিনি স্বীকৃতি লাভ করেন।  রাধিকা ২০১৭ সালের ৩রা নভেম্বর মুম্বাইয়ে সহকর্মী নৌ কর্মকর্তা সুনীতি বালা এবং শর্বাণী মিশ্রের সাথে ইন্টারন্যাশনাল উইমেন সিফার্স ফাউন্ডেশন (আই ডব্লিউ এস এফ) প্রতিষ্ঠা করেন। এই প্রতিষ্ঠানের মূল লক্ষ্য ছিল তরুণী নাবিকদের অনুপ্রাণিত করা।  ২০১৯ এর ২৯শে সেপ্টেম্বর,  ভারত সরকার তাকে সম্মানিত করেন। কারণ তিনি ভারত কি লক্ষ্মী হ্যাশট্যাগ প্রচারে অংশ নিয়েছিলেন। ভারতের প্রধানমন্ত্রী নরেন্দ্র মোদী কর্তৃক মন কি বাত সিরিজের অংশ হিসেবে ভারতীয় মহিলাদের কৃতিত্ব উদ্‌যাপনের  জন্য এটি চালু করা হয়েছিল।[ তথ্যসূত্র প্রয়োজন ]   তথ্যসূত্র   বিষয়শ্রেণী:নারী শক্তি পুরস্কার বিজয়ী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:জীবিত ব্যক্তি
আন্দ্রেয়াস স্ট্রংম্যান (জন্ম ১৯৫০) একজন জার্মান ব্যবসায়ী যিনি ১৯৮৬ সালে জেনেরিক ওষুধ প্রস্তুতকারী হেক্সেল এজি (২০০৪ সালে $১.৬ বিলিয়ন বিক্রি) প্রতিষ্ঠা করেছিলেন। এটি জার্মানির দ্বিতীয় বৃহত্তম জেনেরিক ওষুধ উৎপাদনকারী হয়ে উঠেছে। Timmons, Heather & Wright, Tom. "Novartis to Buy Two Makers of Generics". The New York Times, 22 February 2005. Retrieved on 27 May 2013. ফেব্রুয়ারী ২০০৫ সালে, তিনি এবং তার ভাই থমাস হেক্সাল এবং তাদের ইউএস ইওন ল্যাবসের ৬৭.৭% ৭.৫ বিলিয়ন ডলারে নোভারটিসের কাছে বিক্রি করেছিলেন, Forbes. "Andreas Strungmann - Forbes". March 2013. Retrieved on 27 May 2013. যার সহযোগী স্যান্ডোজকে বিশ্বের বৃহত্তম জেনেরিক-ড্রাগ কোম্পানিতে পরিণত করেছে।  বর্তমানে তার তেগারনসি এবং দক্ষিণ আফ্রিকায় বাসস্থান রয়েছে এবং তিনি দুই সন্তানের জনক। ৫৬ বছর বয়সে, তিনি নোভারটিসের জেনেরিক বিভাগ স্যান্ডোজ-এ একটি নির্বাহী পদ গ্রহণ করেন।   তথ্যসূত্র    বহিঃসংযোগ    ফোর্বস বিশ্বের সবচেয়ে ধনী ব্যক্তি  ফোর্বস বিলিয়নেয়ার  আন্দ্রেয়াস স্ট্রংম্যানের জীবনী  বিষয়শ্রেণী:জীবিত ব্যক্তি বিষয়শ্রেণী:১৯৫০-এ জন্ম বিষয়শ্রেণী:জার্মান শতকোটিপতি বিষয়শ্রেণী:২০শ শতাব্দীর জার্মান ব্যবসায়ী বিষয়শ্রেণী:২১শ শতাব্দীর জার্মান ব্যবসায়ী